425.04 REGOLAMENTI DWAR L-UŻU TA’ SKAL L-AVVIŻ LEGALI 28 ta’ l-1970, kif emendat bl-Avviż Legali 31 ta’ l-1974. L-AVVIŻ LEGALI 28 ta’ l-1970, kif emendat bl-Avviż Legali 31 ta’ l-1974. 1. It-titolu ta’ dawn ir-Regolamenti hu Regolamenti dwar l-Użu ta’ Skal. Tifsir. 2. F’dawn ir-Regolamenti, kemm-il darba ir-rabta tal-kliem ma teħtieġx xort’oħra- " Direttur " tfisser id-Direttur ta’ l-Agrikoltura u s-Sajd u tinkludi kull uffiċjal tad-Dipartimient ta’ l-Agrikoltura u s-Sajd awtorizzat minnu biex jaġixxi minfloku; "skal" tfisser kull rampa għall-ġbid, li ma tkunx proprjetà privata, mgħammra b’faċilitajiet ta’ winchli ma jkunux jitħaddmu bl-idejn. (2) Kap. 425. Kap. 425. Il-kliem u l-frażijiet li m’humiex imfissra xort’oħra għandhom l-istess tifsir kif mogħti lilhom fl-Att dwar il-Konservazzjoni u l-Amministrazzjoni tas-Sajd. 3. Użu ta’ l-iskal. Ebda persuna ma tista’ tagħmel użu minn xi skal mingħajr il-permess minn qabel bil-miktub tad-Direttur. 4. Perijodu ta’ użu. Id-Direttur jista’, fl-għoti ta’ permess għall-użu ta’ skal, jistabbilixxi l-perijodu ta’ dak l-użu: Iżda hu jista’, matul it-terminu ta’ dak il-perijodu, jordna l-varar immedjat tad-dgħajsa tas-sajd. 5. Kondizzjonijiet. Id-Direttur jista’ jimponi dawk il-kondizzjonijiet għall-irbit tad-dgħajsa tas-sajd fuq l-iskal wara li tinġibed kif jidhirlu xieraq u jista’ jordna t-tneħħija ta’ kull tagħmir li jidhirlu li ma jkunx meħtieġ ħlief waqt il-varar jew il-ġbid tad-dgħajsa tas-sajd. 6. L-anqas tul ta’ dgħajjes tas-sajd. (1) Id-Direttur jista’ jistabbilixxi l-anqas tul ta’ dgħajjes tas-sajd li jistgħu jagħmlu użu minn skal partikolari. (2) Dak l-anqas tul għandu, meta jiġi stabbilit, jiġi indikat fuq tabella mwaħħlaħdejn l-iskal. 7. Ħsarat lil dgħajsa tas-sajd. Id-Direttur ma jkunx responsabbli għal ebda ħsara li tiġri lilxi dgħajsa tas-sajd fil-waqt li tkun qed tużaxi skal jew waqt li tkun qed tinġibed jew tiġi varata.